ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση της υπ’ αρ. 399/09.12.2024 (ΑΔΑ: 9ΜΟΤΩΞΙ-69Π) απόφασης του Δημοτικού Συμβουλί-
ου Δήμου Πατρέων, κατ’ εφαρμογή του άρθρου
52 του Κώδικα Οδικής Κυκλοφορίας (Κ.Ο.Κ.),
(ν. 2696/1999, Α’ 57).
Μετονομασία του Κλινικο-Ψυχολογικού Εργαστηρίου Σύνολης Υγείας και Μελέτης Εαυτού (ΚΕΣΥ-
ΜΕ) του Τμήματος Ψυχολογίας της Σχολής Κοινωνικών Επιστημών του Πανεπιστημίου Ιωαννίνων
σε Εργαστήριο Ψυχικής Υγείας και Ψυχοκοινωνικής Ευημερίας (ΕΨΥΨΕ) και έγκριση του εσωτερι-
κού κανονισμού λειτουργίας του.
ΑΠΟΦΑΣΕΙΣ
Αριθμ. 4609
(1)
Έγκριση της υπ’ αρ. 399/09.12.2024 (ΑΔΑ: 9ΜΟΤΩΞΙ-69Π) απόφασης του Δημοτικού Συμβουλί-
ου Δήμου Πατρέων, κατ’ εφαρμογή του άρθρου
52 του Κώδικα Οδικής Κυκλοφορίας (Κ.Ο.Κ.),
(ν. 2696/1999, Α’ 57).
Ο ΓΡΑΜΜΑΤΕΑΣ
ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ
ΚΑΙ ΙΟΝΙΟΥ
Έχοντας υπόψη:
1. Τις διατάξεις περί Διοικητικής Αποκέντρωσης.
2. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την Τοπική Αυτοδιοίκηση και άλλες διατάξεις» (Α’ 107).
3. Τον Κώδικα Οδικής Κυκλοφορίας (Κ.Ο.Κ.) (ν. 2696/
1999, Α’ 57) και ιδιαίτερα τα άρθρα 34 και 52 αυτού.
4. Τον Κώδικα Δήμων και Κοινοτήτων (ν. 3463/2006,
A’ 114).
5. Την υπό στοιχεία οικ. ΥΠΕΝ/ΔΜΕΑΑΠ/124964/
1561/28.11.2022 υπουργική απόφαση «Αντικατάσταση
της υπ’ αρ. 52907/2009 υπουργικής απόφασης «Ειδικές
ρυθμίσεις για την εξυπηρέτηση ατόμων με αναπηρία σε
κοινόχρηστους χώρους των οικισμών που προορίζονται
για την κυκλοφορία πεζών» (Β’ 2621)» (Β’ 6213) και ειδικότερα το άρθρο 26 «Μεταβατικές διατάξεις».
6. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
7. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184) και
ειδικότερα τα προβλεπόμενα στο Κεφάλαιο ΙΑ’ «ΨΗΦΙΑΚΗ ΔΙΑΦΑΝΕΙΑ - ΠΡΟΓΡΑΜΜΑ ΔΙΑΥΓΕΙΑ».
8. Το π.δ. 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Α’ 232).
9. Το υπ’ αρ. 3042/08.10.2011 έγγραφο της ΔΜΕΟ του
Υπουργείου Υποδομών, Μεταφορών και Δικτύων «Κοινοποιήσεις στη ΔΜΕΟ, των Κανονιστικών Αποφάσεων
των Δημοτικών ή Κοινοτικών Συμβουλίων που αφορούν
κυκλοφοριακές ρυθμίσεις οδών στους Δήμους ή Κοινότητες σύμφωνα με το άρθρο 82 του ν. 3463/2006, Κύρω-
σης Κώδικα Δήμων και Κοινοτήτων».
10. Τον ν. 4954/2022 (Α’ 136) και ιδιαίτερα το άρθρο 64
αυτού.
11. Τον ν. 5027/2023 (Α’ 48) και ιδιαίτερα το Μέρος Γ’
και συγκεκριμένα το άρθρο 60 αυτού.
12. Το υπ’ αρ. 15109/19.05.2013 έγγραφο της Διεύθυνσης Οργάνωσης και Λειτουργίας Ο.Τ.Α. του Υπουργείου
Εσωτερικών με θέμα «Εγκρίσεις Αποφάσεων Συλλογικών
Οργάνων των Ο.Τ.Α. που αφορούν μέτρα ρύθμισης οδικής κυκλοφορίας, από τους Γενικούς Γραμματείς Αποκε-
ντρωμένων Διοικήσεων».
13. Την υπ’  αρ. 65590/4736/12.06.2013 (ΑΔΑ:
ΒΛ9ΓΟΡ1Φ-7Υ8) απόφαση του Γενικού Γραμματέα της
Αποκεντρωμένης Διοίκησης Πελοποννήσου Δυτικής
Ελλάδας και Ιονίου, με την οποία ορίστηκε ως εισηγήτρια Υπηρεσία για την έγκριση Αποφάσεων Συλλογικών
Οργάνων των Ο.Τ.Α. που αφορούν μέτρα ρύθμισης της
οδικής κυκλοφορίας, η Διεύθυνση Τεχνικού Ελέγχου.
14. Την υπό στοιχεία ΔΜΕΟ/Ο/3050/31.07.2013 υπουργική απόφαση «Εγκρίσεων Τεχνικών Οδηγιών κυκλοφο-
ριακών παρεμβάσεων στο αστικό περιβάλλον για την
εφαρμογή τους σε i) περιοχές σχολικών συγκροτημάτων
και ii) περιοχές με αυξημένη κίνηση στα πλαίσια βελτίωσης της οδικής ασφάλειας» (Β’ 2302).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
5 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 366
06.02.2025 09:54:31
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 366/05.02.2025
15. Το υπ’ αρ. 44836/05.03.2014 έγγραφο της Διεύθυνσης Οργάνωσης και Λειτουργίας Ο.Τ.Α. του Υπουργείου
Εσωτερικών «Εφαρμογή διατάξεων του άρθρου 52 του
Κ.Ο.Κ.».
16. Την υπό στοιχεία ΔΟΥ: οικ/220/15.01.2015 (ΑΔΑ:
Ω37Χ1-2ΥΑ) εγκύκλιο της Γενικής Διεύθυνσης Συγκοινωνιακών Υποδομών του Υπουργείου Υποδομών, Με-
ταφορών και Δικτύων.
17. Την υπ’ αρ. 34021/25.05.2022 (Υ.Ο.Δ.Δ. 435, ΑΔΑ:
ΨΡΤΞ46ΜΤΛ6-ΩΒΝ), διαπιστωτική πράξη του Υπουργού
Εσωτερικών και την υπ’ αρ. 86109/30.05.2022 επιστολή
γνωστοποίησης ανάληψης καθηκόντων του ασκούντος
καθήκοντα Συντονιστή της Αποκεντρωμένης Διοίκησης
Πελοποννήσου, Δυτικής Ελλάδας και Ιονίου.
18. Την υπ’ αρ. 86762/19.12.2022 απόφαση του Υπουργού Εσωτερικών «Διορισμός του Δημητρίου Κατσαρού
του Χαραλάμπους, στη θέση του μετακλητού Γραμματέα
Αποκεντρωμένης Διοίκησης Πελοποννήσου, Δυτικής Ελλάδος και Ιονίου» (Υ.Ο.Δ.Δ. 1183).
19. Την υπ’ αρ. 509/03.01.2023 (Β’ 43) απόφαση του
Γραμματέα της Αποκεντρωμένης Διοίκησης Πελοποννήσου, Δυτικής Ελλάδας και Ιονίου για τη μεταβίβαση
δικαιώματος υπογραφής και ειδικότερα την παρ. 3 του
άρθρου 7 αυτού.
20. Το υπ’  αρ. 221252/18.09.2017 (ΑΔΑ: ΩΤΘΚΟΡ1Φ-034) έγγραφο διευκρινήσεων - οδηγιών, του
Συντονιστή της Αποκεντρωμένης Διοίκησης Πελοποννήσου, Δυτικής Ελλάδας και Ιονίου, που επαναδιατύπω-
σε τα αναφερόμενα στο υπ’ αρ. 2305/82229/22.07.2013
(ΑΔΑ: ΒΛ9ΑΟΡ1Φ-10Θ) έγγραφο.
21. Το υπ’ αρ. 127956/31.07.2020 έγγραφο της Διεύθυνσης Τεχνικού Ελέγχου με διευκρινίσεις για την διαδι-
κασία έγκρισης κυκλοφοριακών ρυθμίσεων.
22. Το υπ’ αρ. 13127/20.02.2023 έγγραφο οδηγιών διευκρινίσεων, του Γενικού Διευθυντή Χωροταξικής,
Περιβαλλοντικής και Αγροτικής Πολιτικής της Αποκεντρωμένης Διοίκησης Πελοποννήσου, Δυτικής Ελλά-
δας και Ιονίου. (Οι ανωτέρω σχετικές οδηγίες: 21, 22
και 23 είναι αναρτημένες στην ηλεκτρονική διεύθυνση: www.apd-depin.gov.gr/index.php/component/k2/
item/155?Itemid=840).
23. Το υπ’ αρ. οικ. 5408/07.03.2018 έγγραφο της Διεύθυνσης Περιβαλλοντικής Αδειοδότησης, του Υπουργεί-
ου Υποδομών και Μεταφορών.
24. Το υπό στοιχεία ΔΟΥ: 277/Φ.252/26.03.2018 έγγραφο της Διεύθυνσης Οδικών Υποδομών του Υπουργείου
Υποδομών και Μεταφορών.
25. Το υπό στοιχεία ΔΟΥ: οικ/2696/Φ.252/18.05.2018
έγγραφο της Διεύθυνσης Οδικών Υποδομών του Υπουργείου Υποδομών και Μεταφορών.
26. Την υπ’ αρ. 93505/20.12.2024 απόφαση ελέγχου
νομοτυπίας (Δ.Τ.Ε.: 93505/20.12.2024), με τα συνημμένα
της, της υπ’ αρ. 399/2024 απόφασης Δημοτικού Συμβουλίου Δήμου Πατρέων, του Τμήματος Προσωπικού
Π. Ε. Αχαΐας/Διεύθυνσης Διοίκησης/Γενικής Διεύθυνσης
Εσωτερικής Λειτουργίας της Αποκεντρωμένης Διοίκησης
Πελοποννήσου, Δυτικής Ελλάδας και Ιονίου.
27. Τα κάτωθι έγγραφα, που διαβιβάστηκαν στην
υπηρεσία μας συνημμένα, μεταξύ άλλων, με το υπ’ αρ.
110988/10.01.2025 (Δ.Τ.Ε.: 1555/10.01.2025) του Τμήματος Διοικητικής Υποστήριξης Συλλογικών και Πολιτικών
Οργάνων/Διεύθυνσης Διοίκησης και Δημοτικής Κατάστασης του Δήμου Πατρέων:
i. Την υπ’ αρ. 399/09.12.2024 απόφαση (ΑΔΑ: 9ΜΟΤΩΞΙ-69Π) του Δημοτικού Συμβουλίου Δήμου Πατρέων, με
την οποία αποφασίζει ομόφωνα, την έγκριση των προτεινόμενων κυκλοφοριακών ρυθμίσεων.
ii. Την από 14.10.2024 Τεχνική - Κυκλοφοριακή Έκθεση
του Τμήματος Συγκοινωνιακού και Κυκλοφοριακού Σχεδιασμού Δήμου Πατρέων, που αφορά στις προτεινόμε-
νες κυκλοφοριακές ρυθμίσεις της υπ’ αρ. 399/2024 απόφασης και το διάγραμμα σήμανσης που τη συνοδεύει.
28. Τα γεωμετρικά - τεχνικά και λειτουργικά χαρακτηριστικά της οδού Ερενστρώλε.
29. Τις ισχύουσες τεχνικές προδιαγραφές σχετικά με
τα πλάτη κίνησης - στάθμευσης οχημάτων.
30. Για την ανωτέρω ρύθμιση έχει εκφράσει τη σύμφωνη γνώμη του το Συμβούλιο της Δημοτικής Κοινότητας
Κεντρικού Τομέα, με την υπ’ αρ. 20/2023 απόφασή του,
όπως προβλέπεται από το άρθρο 83 του ν. 3852/2010
(Α’ 87).
31. Η προτεινόμενη θέση στάθμευσης οχήματος
ΑμεΑ δύναται να οριοθετηθεί επί της οδού Ερενστρώλε
(έμπροσθεν και έναντι του άρθρου 72) παράλληλα στο
κράσπεδο, όπως πραγματοποιείται η παρόδια στάθμευση. Θα έχει μήκος 6,00 μ. και πλάτος 2,00 μ., κατά πα-
ρέκκλιση των ελάχιστων θεσμοθετημένων διαστάσεων
του πλάτους και είναι σύμφωνη με την υπό στοιχεία οικ.
ΥΠΕΝ/ΔΜΕΑΑΠ/124964/1561/2022 υπουργική απόφαση (Β’ 6213) που αφορά τις προδιαγραφές που εφαρμό-
ζονται για την διαμόρφωση ή ανακατασκευή των κοινοχρήστων χώρων των οικισμών, που προορίζονται για την
κυκλοφορία πεζών για να εξυπηρετήσουν και άτομα με
αναπηρία, ενώ το υπολειπόμενο πλάτος της οδού επαρκεί για την μονής κατεύθυνση κίνηση οχημάτων.
32. Η προτεινόμενη κυκλοφοριακή ρύθμιση της οδού
Ερενστρώλε αποσκοπεί:
• Στην καλύτερη οργάνωση της κυκλοφορίας και ομοιόμορφης στάθμευσης των οχημάτων επί της οδού Ερεν-
στρώλε σε όλο το μήκος της.
• Στην ασφαλή διέλευση πεζών και οχημάτων.
• Στην αποφυγή πρόκλησης τροχαίων ατυχημάτων,
φαινομένων συμφόρησης κ.λπ.
33. Το γεγονός ότι από τις κυκλοφοριακές ρυθμίσεις
που απαριθμούνται στο αποφασιστικό σκέλος της παρούσας, σύμφωνα με τα αναφερόμενα στα (σχ. 27):
• Δεν επηρεάζονται δυσμενώς οι ανάγκες των ΑμεΑ.
• Δεν επηρεάζονται οι υπηρεσίες των μέσων οδικής
μαζικής μεταφοράς, δεδομένου ότι δεν επέρχεται καμία
τροποποίηση δρομολογίου, στάσης κ.λπ., αφού δεν διέρχονται λεωφορειακές γραμμές, είτε του αστικού είτε
του υπεραστικού ΚΤΕΛ.
• Η περιοχή εφαρμογής της ανωτέρω ρύθμισης δεν
εμπίπτει σε καμία από τις κατ’ εξαίρεση περιπτώσεις της
παρ. 9 του άρθρου 48 του ν. 4313/2014 (Α’ 261).
• Η δαπάνη για την εφαρμογή τους, δεν βαρύνει τον
κρατικό προϋπολογισμό.
34. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 366/05.02.2025
χρέωση καταχώρισης στο ΕΜΔΔ - ΜΙΤΟΣ, αποφασίζει:
Την έγκριση της υπ’ αρ. 399/09.12.2024 (ΑΔΑ: 9ΜΟΤΩΞΙ-69Π) απόφασης του Δημοτικού Συμβουλίου Δήμου
Πατρέων, ως προς το σκέλος που αφορά στις αναλυτικά
περιγραφόμενες στο αποφασιστικό σκέλος της, κυκλοφοριακές ρυθμίσεις και μόνο, δηλαδή:
α) Τον καθορισμό της εκ περιτροπής, ανά μήνα, στάθμευσης οχημάτων επί της οδού Ερενστρώλε, σε όλο το
μήκος της από την περιμετρική οδό της πλατείας Υψηλών Αλωνίων έως την οδό Μπουκαούρη.
β) Την χορήγηση αποκλειστικής θέσης στάθμευσης
οχήματος ΑμεΑ, επί της οδού Ερενστρώλε, στο τμήμα
της μεταξύ των οδών Λόντου και Μπουκαούρη, έμπροσθεν και έναντι του αρ. 72, διαστάσεων 6,00μ.x2,00μ.,
παράλληλα στο κράσπεδο, όπως πραγματοποιείται η
παρόδια στάθμευση.
Σύμφωνα με την Τεχνική - Κυκλοφοριακή Έκθεση του
Τμήματος Συγκοινωνιακού και Κυκλοφοριακού Σχεδιασμού του Δήμου Πατρέων (σχ. 27 ii):
- Η οδός Ερενστρώλε, είναι δημοτική οδός σε όλο το
μήκος της από την περιμετρική οδό της πλ. Υψηλών
Αλωνίων έως την οδό Μπουκαούρη, είναι μονής κυκλοφορίας οχημάτων, με κατεύθυνση κίνησης από την πλ.
Υψηλών Αλωνίων προς την οδό Μπουκαούρη (άνοδος),
σύμφωνα με την υπό στοιχεία 2867/Φ698/10.03.1977
Απόφαση της Τροχαίας Πατρών και την υπό στοιχεία
1474/Φ9011/04.03.1977 Απόφαση της Αστυνομικής Δ/
νσης Αχαΐας. Είναι πλάτους από 6,00 μ. έως 6,50 μ., με κατασκευασμένα εκατέρωθεν πεζοδρόμια πλάτους 1,35μ. -
2,10μ. (νότια πλευρά) και 1,15μ. - 2,10μ. (βόρεια πλευρά).
- Επί της ανωτέρω οδού, στο τμήμα της μεταξύ των
οδών Βασ. Ρούφου - Ηλείας, υφίσταται σήμανση για την
εκ περιτροπής, ανά μήνα, στάθμευση οχημάτων (Ρ-41,
Ρ-42) και στις δύο πλευρές της, στο τμήμα της μεταξύ
των οδών πλ. Υψηλών Αλωνίων - Χαραλάμπη και Ηλείας - Λόντου μόνο στη μία πλευρά της, ενώ στο τμήμα
της μεταξύ των οδών Χαραλάμπη - Νικήτα, Νικήτα - Βασ.
Ρούφου και Λόντου - Μπουκαούρη, δεν υφίσταται αντίστοιχη σήμανση σε καμία πλευρά της. Για τις υφιστά-
μενες πινακίδες δεν έχει εκδοθεί απόφαση του Δημοτικού Συμβουλίου, οπότε πιθανώς να έχουν τοποθετηθεί
βάσει πολύ παλαιότερης απόφασης της Αστυνομικής
Διεύθυνσης Αχαΐας, η οποία δεν βρέθηκε στο αρχείο της
αρμόδιας Υπηρεσίας.
Βάσει των ανωτέρω και δεδομένου ότι το υφιστάμενο
πλάτος της οδού Ερενστρώλε σε όλο το μήκος της, βάσει των ισχυουσών Οδηγιών Μελετών Οδικών Έργων -
Κύριες Αστικές Οδοί (ΟΜΟΕ-ΚΑΟ), δεν επαρκεί για την
μονής κατεύθυνσης κίνησης οχημάτων και συγχρόνως
για την εκατέρωθεν στάθμευση οχημάτων, καθίσταται
αναγκαίος ο καθορισμός της εκ περιτροπής, ανά μήνα,
στάθμευσης επί της υπόψη οδού σε όλο το μήκος της.
- Το πλάτος της οδού Ερενστρώλε, στο τμήμα της μεταξύ των οδών Λόντου και Μπουκαούρη, όπου θα οριοθε-
τηθεί η θέσης στάθμευσης οχήματος ΑμεΑ, είναι 6,00 μ.
και θα ισχύει η εκ περιτροπής, ανά μήνα, στάθμευση
οχημάτων.
Η υπ’ αρ. 399/09.12.2024 απόφαση (ΑΔΑ: 9ΜΟΤΩΞΙ69Π) του Δημοτικού Συμβουλίου Δήμου Πατρέων, ως
προς το σκέλος που αφορά στις περιγραφόμενες κυκλοφοριακές ρυθμίσεις και μόνο, εγκρίνεται υπό τους εξής
όρους και προϋποθέσεις:
- Να τηρηθούν τα πρακτικά της υπ’ αρ. 399/2024 απόφασης του Δημοτικού Συμβουλίου Δήμου Πατρέων,
καθώς και τα αναφερόμενα στην σχετική εγκεκριμένη
Τεχνική - Κυκλοφοριακή Έκθεση και το διάγραμμα σήμανσης που την συνοδεύει (σχ. 27).
- Ο καθορισμός της εκ περιτροπής, ανά μήνα, στάθμευσης οχημάτων επί της οδού Ερενστρώλε, σε όλο το
μήκος της, θα υλοποιηθεί από αρμόδιο συνεργείο της
Διεύθυνσης Πολεοδομικού - Κυκλοφοριακού Σχεδιασμού και Δόμησης του Δήμου Πατρέων, τοποθετώντας
τις αντίστοιχες ρυθμιστικές πινακίδες στις κατάλληλες
θέσεις (για την εκ περιτροπής, ανά μήνα, στάθμευση),
σύμφωνα με το σχετικό διάγραμμα σήμανσης που συνοδεύει την παρούσα απόφαση.
- Η οριοθέτηση της θέσης στάθμευσης οχήματος
ΑμεΑ επί της οδού Ερενστρώλε έμπροσθεν και έναντι
του αρ. 72 (στο τμήμα της μεταξύ των οδών Λόντου και
Μπουκαούρη) θα υλοποιηθεί καθ’ υπόδειξη του Δήμου
Πατρέων, με την τοποθέτηση των κατάλληλων ρυθμιστικών πινακίδων Ρ-72 σε απόσταση 6,00 μ. μεταξύ τους,
καθώς και με την χάραξη της ενδεικνυόμενης οριζόντιας
σήμανσης, σύμφωνα με το σχετικό διάγραμμα σήμανσης
που συνοδεύει την παρούσα απόφαση.
- Να εξασφαλίζεται η ασφαλής διέλευση των πεζών
και οχημάτων.
- Να μην επηρεάζονται δυσμενώς οι ανάγκες των ΑμεΑ
από τις εφαρμοζόμενες ρυθμίσεις.
-  Να μην επηρεάζονται οι υπηρεσίες των μέσων μαζικής μεταφοράς (υπεραστικών ή/και αστικών).
-  Η παρούσα απόφαση δεν υποκαθιστά οποιαδήποτε
άλλη απαιτείται με βάση την κείμενη νομοθεσία.
Τα μέτρα που λαμβάνονται σύμφωνα με την παρούσα, ισχύουν από την τοποθέτηση της προβλεπόμενης
κατακόρυφης και οριζόντιας σήμανσης.
Με την παρούσα, δε νομιμοποιούνται τυχόν παράνομες ενέργειες.
Οι Αρχές προς τις οποίες αποστέλλεται η απόφαση
αυτή, παρακαλούνται να παρακολουθήσουν την ακριβή εκτέλεση των όρων που έχουν τεθεί με αυτή, όσον
αφορά σε θέματα αρμοδιότητά τους.
Επισημαίνεται ότι, η απόφαση αυτή ανακαλείται αυτοδίκαια, σε περίπτωση μη τήρησης των όρων και των
προϋποθέσεων που έχουν τεθεί από τους αρμοδίους
φορείς ή εφόσον εκλείψουν οι λόγοι λήψης της Απόφασης του αρμόδιου Ο.Τ.Α.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 366/05.02.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 366/05.02.2025
Η απόφαση αυτή να δημοσιευθεί στην Εφημερίδα
της Κυβερνήσεως.
Πάτρα, 21 Ιανουαρίου 2025
Με εντολή Γραμματέα
Αποκεντρωμένης Διοίκησης
Ο Προϊστάμενος
της Γενικής Διεύθυνσης
Χωροταξικής, Περιβαλλοντικής
και Αγροτικής Πολιτικής
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ
Ι
Αριθμ. 2407
(2)
Μετονομασία του Κλινικο-Ψυχολογικού Εργαστηρίου Σύνολης Υγείας και Μελέτης Εαυτού
(ΚΕΣΥΜΕ) του Τμήματος Ψυχολογίας της Σχολής Κοινωνικών Επιστημών του Πανεπιστημίου
Ιωαννίνων σε Εργαστήριο Ψυχικής Υγείας και
Ψυχοκοινωνικής Ευημερίας (ΕΨΥΨΕ) και έγκριση του εσωτερικού κανονισμού λειτουργίας του.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ
Έχοντας υπόψη:
1. Το π.δ. 746/1970 «Περί Ιδρύσεως Πανεπιστημίου εν
Ιωαννίνοις» (Α’ 267).
2. Το π.δ. 105/2013 «Μετονομασία Τμήματος και ίδρυση-συγκρότηση, κατάργηση και ανασυγκρότηση Σχο-
λών στο Πανεπιστήμιο Ιωαννίνων» (Α’ 137).
3. Τον ν. 4559/2018 «Πανεπιστήμιο Ιωαννίνων, Ιόνιο
Πανεπιστήμιο και άλλες διατάξεις» (Α’ 142).
4. Την υπ’ αρ. 8501/21-12-2022 (Υ.Ο.Δ.Δ. 1201) διαπιστωτική πράξη Εκλογής Πρύτανη του Πανεπιστημίου
Ιωαννίνων.
5. Την υπ’ αρ. 9717/18-1-2023 (Υ.Ο.Δ.Δ. 54), απόφαση
ορισμού των Αντιπρυτάνεων του Πανεπιστημίου Ιωαννίνων.
6. Την υπ’ αρ. 9716/23-01-2023 (Β’ 361) απόφαση καθορισμού του τομέα ευθύνης, μεταβίβασης των επιμέ-
ρους αρμοδιοτήτων στους τέσσερις (4) αντιπρυτάνεις
του Πανεπιστημίου Ιωαννίνων και καθορισμός της σειράς αναπλήρωσης της Πρυτάνεως.
7. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων Παράρτημα διπλώματος»
(Α’ 189).
8. Το άρθρου 16 του ν. 4957/2022 (Α’ 141).
9. Τα άρθρα 46-59 του ν. 4957/2022 (Α’ 141).
10. Τις υπό στοιχεία ΠΙ 25290/5-6-2024 και 53742/
2-12-2024 αποφάσεις της Συγκλήτου που αφορούν στη
συγκρότηση της Συμβουλευτικής Επιτροπής Πανεπιστημιακών Εργαστηρίων του Πανεπιστημίου Ιωαννίνων.
11. Το υπό στοιχεία ΠΙ 42806/9-10-2024 έγγραφο
του Τμήματος Ψυχολογίας με τα συνημμένα αρχεία,
που αφορούν στη Μετονομασία του Κλινικο-Ψυχολογικού Εργαστηρίου Σύνολης Υγείας και Μελέτης Εαυτού
(ΚΕΣΥΜΕ) του Τμήματος Ψυχολογίας της Σχολής Κοινωνικών Επιστημών του ΠΙ σε Εργαστήριο Ψυχικής Υγείας
και Ψυχοκοινωνικής Ευημερίας (ΕΨΥΨΕ) και την έγκριση
του εσωτερικού κανονισμού λειτουργίας του.
12. Το υπό στοιχεία ΠΙ 1405/15-1-2025 έγγραφο του
Τμήματος Ψυχολογίας που αφορά στην επικαιροποιημένη πρόταση Μετονομασίας του Κλινικο-Ψυχολογι-
κού Εργαστηρίου Σύνολης Υγείας και Μελέτης Εαυτού
(ΚΕΣΥΜΕ) του Τμήματος Ψυχολογίας της Σχολής Κοινωνικών Επιστημών του ΠΙ σε Εργαστήριο Ψυχικής Υγείας
και Ψυχοκοινωνικής Ευημερίας (ΕΨΥΨΕ) και την έγκριση
του εσωτερικού κανονισμού λειτουργίας του, ύστερα
από τις υποδείξεις της Συμβουλευτικής Επιτροπής Πανεπιστημιακών Εργαστηρίων (συν. αρ. 2/13-12-2024).
13. Το υπό στοιχεία ΠΙ 1474/15-1-2025 έγγραφο της
Συμβουλευτικής Επιτροπής Πανεπιστημιακών Εργαστηρίων με το οποίο διαβιβάστηκε η θετική γνωμοδότησή
της (συν. αρ. 2/13-12-2024) σχετικά με τη Μετονομασία
του Κλινικο-Ψυχολογικού Εργαστηρίου Σύνολης Υγείας
και Μελέτης Εαυτού (ΚΕΣΥΜΕ) του Τμήματος Ψυχολογίας της Σχολής Κοινωνικών Επιστημών του ΠΙ σε Εργα-
στήριο Ψυχικής Υγείας και Ψυχοκοινωνικής Ευημερίας
(ΕΨΥΨΕ) και την έγκριση του εσωτερικού κανονισμού
λειτουργίας του.
14. Τις αλλαγές που προτάθηκαν στην υπ’ αρ. 1174/
16-1-2025 παρούσα Έκτακτη Συνεδρίαση της Συγκλήτου).
15. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο «ΕΜΔΔ-ΜΙΤΟΣ».
16. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Τη μετονομασία του Κλινικο-Ψυχολογικού Εργαστηρίου Σύνολης Υγείας και Μελέτης Εαυτού (ΚΕΣΥΜΕ) του
Τμήματος Ψυχολογίας της Σχολής Κοινωνικών Επιστημών του Πανεπιστημίου Ιωαννίνων σε Εργαστήριο Ψυ-
χικής Υγείας και Ψυχοκοινωνικής Ευημερίας (ΕΨΥΨΕ)
και έγκριση του εσωτερικού κανονισμού λειτουργίας
του, ως εξής:
ΕΡΓΑΣΤΗΡΙΟ ΨΥΧΙΚΗΣ ΥΓΕΙΑΣ ΚΑΙ ΨΥΧΟΚΟΙΝΩΝΙΚΗΣ
ΕΥΗΜΕΡΙΑΣ (ΕΨΥΨΕ) ΤΟΥ ΤΜΗΜΑΤΟΣ ΨΥΧΟΛΟΓΙΑΣ
ΤΗΣ ΣΧΟΛΗΣ ΚΟΙΝΩΝΙΚΩΝ ΕΠΙΣΤΗΜΩΝ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ
Mental Health and Psychosocial Wellbeing Lab
(MHPW Lab)
Άρθρο 1
Αντικείμενο
Ανάγκη για αλλαγή/μετονομασία του εργαστηρίου:
H ανάγκη για την αλλαγή του «Κλινικό-ψυχολογικού
Εργαστηρίου Σύνολης Υγείας και Μελέτης Εαυτού»
που ιδρύθηκε στο Τμήμα Φιλοσοφίας, Παιδαγωγικής
και Ψυχολογίας (Φ.Π.Ψ.) της Φιλοσοφικής Σχολής του
Πανεπιστημίου Ιωαννίνων (Β’ 1335/2018) προκύπτει από
την Ίδρυση του νέου Τμήματος Ψυχολογίας του Πανεπιστημίου Ιωαννίνων (ν. 4559/2018) στη Σχολή Κοινωνι-
κών Επιστημών του Πανεπιστημίου Ιωαννίνων και την
αλλαγή των Στόχων του Προγράμματος Προπτυχιακών
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 366/05.02.2025
Σπουδών του Τμήματος Ψυχολογίας που μεταξύ άλλων
περιλαμβάνει την εξασφάλιση ολοκληρωμένης και υψηλής ποιότητας εκπαίδευσης στους/στις φοιτητές/τριες
στο αντικείμενο της Ψυχολογίας μέσω της παροχής θεωρητικών και εφαρμοσμένων γνώσεων της σύγχρονης
επιστήμης της Ψυχολογίας.
Επιπροσθέτως, η πρόσφατη ένταξη νέων μελών ΔΕΠ
στο Εργαστήριο είχε ως αποτέλεσμα τη διεύρυνση των
αντικειμένων του Εργαστηρίου. Συνεπώς, η ανάγκη συμπερίληψης των επιστημονικών και ερευνητικών εν-
διαφερόντων των νέων μελών καθιστά αναγκαίο τον
επαναπροσδιορισμό του τίτλου/ονόματος και του αντικειμένου του Εργαστηρίου, ώστε να συνάδουν και να
αντιπροσωπεύουν τις νέες δράσεις του Εργαστηρίου
και του παραχθέντος έργου.
Στο πλαίσιο αυτό, ο νέος τίτλος του Εργαστηρίου
παρέχει τη δυνατότητα για εκπόνηση ερευνητικού και
κλινικού έργου επιστημονικής αιχμής, που θεμελιώνεται
σε σύγχρονες, εμπειρικά τεκμηριωμένες θεωρητικές και
θεραπευτικές προσεγγίσεις. Η επιστημονική δραστηριότητα του Εργαστηρίου θα θεμελιώνεται σε αυτές,
αλλά και θα συμβάλλει στην περαιτέρω εξέλιξή τους.
Επιπρόσθετα, ο τίτλος του Εργαστηρίου επιτρέπει η
επιστημονική δραστηριότητά του να έχει κοινωνικό
αντίκτυπο και προσφορά, καθώς η παραχθείσα γνώση θα διαχυθεί σε κοινοτικές, κλινικές, συμβουλευτικές
και ψυχοθεραπευτικές δομές. Το εργαστήριο θεραπεύει
τους κλάδους της Κλινικής και της Συμβουλευτικής Ψυχολογίας. Ο κλάδος της Κλινικής Ψυχολογίας, αποτελεί
έναν από τους εφαρμοσμένους κλάδους της Επιστήμης
της Ψυχολογίας και αφορά στην παροχή συνεχούς και
ολοκληρωμένης φροντίδας υγείας, σε επίπεδο νόησης,
συναισθήματος και συμπεριφοράς, μέσω της μείωσης
της ψυχολογικής δυσφορίας και της προαγωγής της
ψυχολογικής ευημερίας, σε άτομα όλων των ηλικιών.
Αντικείμενα του κλάδου αυτού αποτελούν η πρόληψη,
η αξιολόγηση, η τροποποίηση (παρέμβαση) και η αποκατάσταση των διαταραχών του συναισθήματος, των
γνωστικών μηχανισμών και της εξωτερικευμένης συμπεριφοράς σε άτομα που δυσλειτουργούν. Στο φάσμα
των εφαρμογών της Κλινικής Ψυχολογίας εντάσσεται,
σε μεγάλο βαθμό, και η σοβαρή ψυχοπαθολογία. Οι
κλινικοί ψυχολόγοι ενσωματώνουν γνώση και δεξιότητες από ένα ευρύ φάσμα επιστημονικών κλάδων εντός
και εκτός της Επιστήμης της Ψυχολογίας. Οι κλινικές
παρεμβάσεις μπορεί να λαμβάνουν χώρα σε ατομικό,
ομαδικό ή οικογενειακό πλαίσιο και απευθύνονται σε
άτομα όλων των ηλικιών και όλων των κοινωνικο-πολιτισμικών ομάδων. Ο κλάδος της Συμβουλευτικής
Ψυχολογίας αφορά την προώθηση, ενδυνάμωση και
αποκατάσταση της ψυχικής υγείας του ανθρώπου, η
οποία έχει διαταραχτεί από ποικίλες περιβαλλοντικές
επιδράσεις ή εσωτερικές συγκρούσεις. Επίκεντρο είναι
η μελέτη φαινομένων όπως η διαπροσωπική ή η έμφυλη
βία, αλλά και η συμπτωματολογία ψυχικών διαταραχών,
η υποστήριξη της ψυχολογικής ανάπτυξης του συμβουλευόμενου ατόμου και η ανάδειξη και αξιοποίηση των
αποθεμάτων και ικανοτήτων του και η ανάπτυξη μεθόδων για την ενδυνάμωσή του. Τόσο οι κλινικοί όσο και
οι συμβουλευτικοί ψυχολόγοι έχουν την ικανότητα να
δημιουργούν και να διατηρούν θεραπευτικές σχέσεις
και να εργάζονται εντός της ηθικής και της δεοντολογίας
που διέπουν την Επιστήμη της Ψυχολογίας.
(α) Το ερευνητικό και ευρύτερο επιστημονικό έργο
του εργαστηρίου αφορά στη μελέτη, με τη χρήση ποσοτικών και ποιοτικών μεθοδολογιών, των ακόλουθων
αντικειμένων:
• Θεραπευτικές ιδιότητες των διαπροσωπικών σχέσεων - θεωρία δεσμού.
- Ψυχοθεραπευτική σχέση.
- Διεργασίες κατά την συμβουλευτική και ψυχοθεραπευτική διαδικασία.
- Σχέση γονέα - παιδιού, γονικές πρακτικές, συμβουλευτική γονέων και ειδικά θέματα (υιοθεσία, υποβοη-
θούμενη αναπαραγωγή, διαζύγιο κ.τ.λ.).
- Ρομαντικές σχέσεις.
• Ψυχική υγεία προσφύγων και μεταναστών.
• Διαπροσωπικό/αναπτυξιακό, διαγενεακό τραύμα:
Μελέτη των παραγόντων που συμβάλλουν σε αυτό,
διεργασίες δημιουργίας και διαγενεακής μεταβίβασης,
επιπτώσεις στην ψυχική υγεία και ευημερία και θεραπευτικές προσεγγίσεις.
• Ψυχική υγεία και ευημερία με την οπτική του φύλου:
- Ψυχική υγεία της γυναίκας (περιγεννητικές ψυχικές
διαταραχές, υποβοηθούμενη αναπαραγωγή, έμφυλη
βία και κακοποίηση σε διάφορα περιβάλλοντα όπως το
οικογενειακό, το επαγγελματικό, το διαδικτυακό κ.τ.λ.)
- ΛΟΑΤΚΙ+ κοινότητες και ταυτότητες φύλου
• Προαγωγή της σύνολης ψυχικής υγείας.
• Μελέτη του εαυτού.
• Σχεδιασμός και εφαρμογή σύντομων εμπειρικά
τεκμηριωμένων παρεμβάσεων με ψυχοεκπαιδευτικό,
συμβουλευτικό και ψυχοθεραπευτικό περιεχόμενο, με
στόχο την ενδυνάμωση, την προσωπική ανάπτυξη, τη
διαχείριση και θεραπεία του τραύματος και γενικότερα
την προαγωγή της ψυχικής υγείας και ευημερίας του
φοιτητικού πληθυσμού και άλλων κοινωνικών ομάδων
σε ατομικό, οικογενειακό και ομαδικό επίπεδο.
• Κλινική Ηθική και Δεοντολογία.
• Ανάπτυξη και εφαρμογή της θεωρίας και των μεθόδων που εμπίπτουν στις ψυχοθεραπευτικές προσεγγί-
σεις:
- Γνωσιακή Συμπεριφορική Θεραπεία
- Συστημική Θεραπεία
- Αφηγηματική Προσέγγιση
- Θεραπεία Σχημάτων
- Προσέγγιση του Διαλογικού Εαυτού
- Ψυχοδυναμικές Προσεγγίσεις
- Προσωποκεντρικές/Υπαρξιακές Προσεγγίσεις
• Εκπαίδευση, προσωπική ανάπτυξη, ενδυνάμωση της
επαγγελματικής ταυτότητας, εποπτεία, και αυτοφροντίδα Κλινικών Ψυχολόγων, Συμβουλευτικών Ψυχολόγων
και Ψυχοθεραπευτών.
• Μέθοδοι αξιολόγησης: Προσαρμογή και στάθμιση
εργαλείων ποσοτικής αξιολόγησης και διάγνωσης και
ανάπτυξη και εφαρμογή μεθόδων ποιοτικής αξιολόγησης που σχετίζονται με τα παραπάνω ερευνητικά πεδία.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 366/05.02.2025
Άρθρο 2
Αποστολή
Στα πλαίσια των παραπάνω ερευνητικών δραστηριοτήτων περιλαμβάνονται:
• Η στήριξη, σε προπτυχιακό, μεταπτυχιακό, διδακτορικό και μεταδιδακτορικό επίπεδο, των εκπαιδευτικών
και ερευνητικών αναγκών του Τμήματος Ψυχολογίας,
στο οποίο υπάγεται το εν λόγω εργαστήριο, καθώς και
άλλων Τμημάτων του Πανεπιστημίου Ιωαννίνων σε θέματα που εμπίπτουν στα αντικείμενα δραστηριότητας
του Εργαστηρίου, όπως αυτά προσδιορίζονται παραπάνω.
• Η εκπόνηση μεταπτυχιακών εργασιών, διδακτορικών
διατριβών και μεταδιδακτορικών ερευνών που άπτονται
των αντικειμένων του εργαστηρίου.
• Η έκδοση μονογραφιών ή/και μεταφρασμένων κειμένων σχετικών με τους κλάδους της Κλινικής Ψυχο-
λογίας, της Συμβουλευτικής Ψυχολογίας και συναφών
γνωστικών αντικειμένων.
• Η διεπιστημονική συνεργασία με κάθε μορφής Ερευνητικό Κέντρο ή Εργαστήριο, Ακαδημαϊκά Ιδρύματα,
και Οργανισμούς της ημεδαπής και της αλλοδαπής, με
συναφείς επιστημονικούς στόχους και πεδία μελέτης.
• Οι δημοσιεύσεις σε έγκριτα περιοδικά́ ερευνητικών
αποτελεσμάτων, θεωρητικών αναλύσεων, τεχνικών και
μεθόδων συμβουλευτικών και ψυχοθεραπευτικών παρεμβάσεων.
• Η διάχυση των ερευνητικών αποτελεσμάτων σε εθνικό́ και διεθνές επίπεδο μέσω της συμμετοχής σε σεμινά-
ρια, συνέδρια και ημερίδες, τη χρήση ψηφιακών μέσων
και MME, και μέσω της ιστοσελίδας του εργαστηρίου.
• Η οργάνωση συνεδριών/σεμιναρίων/ημερίδων/θερινών σχολείων με σχετικά́ αντικείμενα.
• Η συμμετοχή́ σε ερευνητικά́ (εθνικά́, ευρωπαϊκά́,
διεθνή́) και εκπαιδευτικά́ προγράμματα καθώς και σε
αντίστοιχα (εθνικά́, ευρωπαϊκά́, διεθνή́) επιστημονικά́
δίκτυα.
• Η μετακίνηση μελών ΔΕΠ, προπτυχιακών και μεταπτυχιακών φοιτητών, υποψηφίων διδακτόρων και μετα-
διδακτόρων ερευνητών προς Ερευνητικά Ινστιτούτα και
Πανεπιστήμια της ημεδαπής ή/και αλλοδαπής για την διεκπεραίωση της ερευνάς τους, την ανάπτυξη/επέκταση
συνεργασιών ή/και τη χρήση εξοπλισμού́ μη διαθεσίμου
στο Εργαστήριο και στο Πανεπιστήμιο Ιωάννινων.
• Η παροχή εξειδικευμένων υπηρεσιών προς τρίτα
φυσικά ή νομικά πρόσωπα σύμφωνα με την ισχύουσα
νομοθεσία και τον σκοπό του Α.Ε.Ι., και ιδίως προς τους
φορείς του δημόσιου τομέα, όπως αυτός οριοθετείται
σύμφωνα με την περ. α) της παρ. 1 του άρθρου 14 του
ν. 4270/2014 (Α’ 143) και βάσει της προβλεπόμενης διαδικασίας σύναψης συμβάσεων παροχής υπηρεσιών στο
άρθρο 52 του ν. 4957/2022.
• Η εκπαίδευση και εποπτεία Κλινικών και Συμβουλευτικών Ψυχολόγων και ψυχοθεραπευτών σε μοντέλα
παρέμβασης που εμπίπτουν στα γνωστικά πεδία του
εργαστηρίου.
• Η εκπαίδευση των φοιτητών ψυχολογίας σε καινοτόμες μεθόδους έρευνας και ανάλυσης δεδομένων.
• Η εξασφάλιση πόρων και χρηματοδότησης από ιδιώτες, φορείς, συλλόγους, σωματεία και οργανισμούς της
ημεδαπής και της αλλοδαπής.
• Η σύνδεση με την τοπική κοινωνία και την ευρύτερη
κοινότητα μέσω της οργάνωσης ενημερωτικών εκδηλώσεων, εργαστηρίων ψυχοεκπαίδευσης, και δράσεων
προαγωγής της ψυχικής υγείας και ευημερίας.
• Κάθε άλλη επιστημονική, ερευνητική, διδακτική,
υποστηρικτική, και επιμορφωτική πρωτοβουλία ή δραστηριότητα που εμπίπτει στο γνωστικό αντικείμενο της
Κλινικής Ψυχολογίας και της Συμβουλευτικής Ψυχολογίας.
Άρθρο 3
Προσωπικό/μέλη/συνεργάτες του εργαστηρίου:
• Μέλη ΔΕΠ/ΕΔΙΠ του Τμήματος Ψυχολογίας αλλά και
άλλων Τμημάτων του Πανεπιστημίου Ιωαννίνων, των
οποίων το γνωστικό αντικείμενο είναι συναφές (ή με
τους κλάδους της Κλινικής ή Συμβουλευτικής Ψυχολογίας ή αφορά στα γενικότερα επιστημονικά πεδία της
ψυχικής υγείας και ευημερίας.
• (Επισκέπτες) καθηγητές-ερευνητές που ανήκουν σε
άλλα ΑΕΙ ή/και ερευνητικά κέντρα της ημεδαπής ή της
αλλοδαπής και των οποίων το γνωστικό αντικείμενο
είναι συναφές με τους κλάδους της Κλινικής ή Συμβουλευτικής Ψυχολογίας ή αφορά στα γενικότερα επιστη-
μονικά πεδία της ψυχικής υγείας και ευημερίας.
• Μεταδιδακτορικοί ερευνητές, διδάκτορες, υποψήφιοι διδάκτορες, μεταπτυχιακοί φοιτητές και προπτυχιακοί
φοιτητές του τμήματος ψυχολογίας και άλλων τμημάτων
του Πανεπιστημίου Ιωαννίνων. Οι φοιτητές όλων των
επιπέδων σπουδών δεν έχουν δικαίωμα ψήφου και δύνανται να συμμετέχουν στην εκτέλεση επιστημονικών
έργων και να προσφέρουν τις υπηρεσίες τους στο εργαστήριο, δεδομένου ότι τα καθήκοντα που τους ανατίθε-
νται δεν παρακωλύουν την ακαδημαϊκή τους πρόοδο.
• Απόφοιτοι του Τμήματος Ψυχολογίας αλλά και άλλων
Τμημάτων του Πανεπιστημίου Ιωαννίνων και άλλων Πανεπιστημίων σε εθελοντική βάση ως ερευνητικοί βοη-
θοί. Οι απόφοιτοι επίσης δεν έχουν δικαίωμα ψήφου και
δύνανται να συμμετέχουν στην εκτέλεση επιστημονικών
έργων και να προσφέρουν τις υπηρεσίες τους στο εργαστήριο είτε εθελοντικά είτε στο πλαίσιο χρηματοδοτού-
μενων ερευνητικών ή άλλων προγραμμάτων.
• Μέλη του λοιπού Επιστημονικού Προσωπικού, που
μπορεί να τοποθετούνται στο εργαστήριο σύμφωνα με
την ισχύουσα νομοθεσία.
• Μέλη του Ειδικού Τεχνικού Εργαστηριακού Προσωπικού (Ε.Τ.Ε.Π.) καθώς και στελέχη του διοικητικού
προσωπικού εφόσον τοποθετούνται σύμφωνα με την
ισχύουσα νομοθεσία.
Άρθρο 4
Διοίκηση - Αρμοδιότητες
• Το εργαστήριο διευθύνεται από Διευθύντρια/Διευθυντή που είναι μέλος ΔΕΠ πλήρους απασχόλησης,
ανήκει οργανικά στον Τμήμα Ψυχολογίας, το γνωστικό
της/του αντικείμενο καλύπτει τα γνωστικά αντικείμενα
του άρθρου 1 της παρούσας και μπορεί να ανήκει στις
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 366/05.02.2025
βαθμίδες του/της καθηγητή/τριας πρώτης βαθμίδας,
της/του αναπληρώτριας/τή καθηγήτριας/τη. Η θητεία
του/της Διευθυντή/ντριας είναι τριετής. Η επανεκλογή
του ίδιου προσώπου στο αξίωμα του Διευθυντή πανεπιστημιακού εργαστηρίου επιτρέπεται χωρίς περιορισμό
θητειών όπως ορίζεται με τη διαδικασία του άρθρου 48
του ν. 4957/2022.
• Ο/Η Διευθυντής/Διευθύντρια έχει τις αρμοδιότητες
που ορίζονται στο άρθρο 48 του ν. 4957/2022:
1. Προΐσταται και εποπτεύει τη λειτουργία του πανεπιστημιακού εργαστηρίου,
2. μεριμνά για την εφαρμογή του πρότυπου εσωτερικού κανονισμού λειτουργίας των πανεπιστημιακών
εργαστηρίων, του εσωτερικού κανονισμού λειτουργίας
του πανεπιστημιακού εργαστηρίου, του εσωτερικού κανονισμού του Α.Ε.Ι. και των αποφάσεων των οργάνων
του Α.Ε.Ι., καθώς και για την τήρηση της νομοθεσίας,
3. έχει την ιδιότητα του Επιστημονικού Υπευθύνου σε
έργα/προγράμματα του Ειδικού Λογαριασμού Κονδυλίων Έρευνας (Ε.Λ.Κ.Ε.), ο οποίος διαχειρίζεται τους ίδιους
πόρους του πανεπιστημιακού εργαστηρίου,
4. εισηγείται προς τον Πρύτανη την τοποθέτηση ή διάθεση διοικητικού προσωπικού του Α.Ε.Ι. για την υπο-
στήριξή του,
5. εισηγείται προς την Επιτροπή Ερευνών του Ε.Λ.Κ.Ε.
την πρόσληψη έκτακτου ερευνητικού, επιστημονικού
και λοιπού προσωπικού για τις ανάγκες του πανεπιστημιακού εργαστηρίου,
6. υπογράφει τις συμβάσεις που συνάπτει το πανεπιστημιακό εργαστήριο για την παροχή υπηρεσιών προς
τρίτους,
7. ασκεί κάθε άλλη αρμοδιότητα που ορίζεται στον
εσωτερικό κανονισμό του Α.Ε.Ι. και στον εσωτερικό κανονισμό λειτουργίας του πανεπιστημιακού εργαστη-
ρίου.
Άρθρο 5
Λειτουργία-Εγκαταστάσεις
1. Το Εργαστήριο λειτουργεί κατά τις εργάσιμες ημέρες και ώρες σύμφωνα με τον κανονισμό του Πανεπι-
στημίου και σε χώρο ή χώρους που παραχωρούνται σε
αυτό για την εγκατάσταση των εργαλείων και του λοιπού
εξοπλισμού του ως απαραίτητου για τη διενέργεια των
εργαστηριακών, εκπαιδευτικών και κλινικών δραστηριοτήτων, καθώς και των ερευνητικών προγραμμάτων.
Στο χώρο εγκατάστασης τοποθετείται πινακίδα με τον
τίτλο του εργαστηρίου.
2. Η/Ο Διευθύντρια/Διευθυντής του εργαστηρίου
είναι εκ των προτέρων ενήμερη/ος για τη διεξαγωγή
κάθε εργασίας που διεξάγεται στο πλαίσιο ερευνητικών
προγραμμάτων ή άλλων έργων, που έχει αποφασιστεί
και καθορίζει, μέσα στο πνεύμα της αποστολής του εργαστηρίου, χρονοδιαγράμματα, συντονισμό και επιμέ-
ρους προτεραιότητες λειτουργιών, χρήση εξοπλισμού
και χώρων σε κάθε περίπτωση, ιδίως όπου δεν υπάρχει
σχετική απόφαση.
3. Ο/Η Διευθυντής/Διευθύντρια έχει την ευθύνη για
την εν γένει λειτουργία του εργαστηρίου, τη χρησιμοποίηση εργαλείων και υλικών που ανήκουν σε αυτό, την
παραμονή των συνεργαζόμενων ατόμων (προσωπικού,
φοιτητών, επισκεπτών) στους χώρους, όπου και τηρούνται ειδικοί κανόνες ασφάλειας, αποσκοπώντας στην
προφύλαξη της υγείας και αρτιμέλειας των παρόντων
προσώπων καθώς και στην προστασία του εξοπλισμού
και των εγκαταστάσεων από καταστροφές.
4. Η χρησιμοποίηση του εξοπλισμού του εργαστηρίου επιτρέπεται μόνο στο προσωπικό του ή άλλους
ερευνητές με α) ειδική επί των εργαλείων και συστημάτων αυτών εκπαίδευση και β) εξουσιοδότηση από τη
Διεύθυνση. Φορητός εξοπλισμός που αξιοποιείται για τη
διεξαγωγή εργασιών επιστρέφεται, μετά τη χρήση του,
στην κατάσταση που είχε παραδοθεί. Προβλέπονται
σχετικές αποζημιώσεις ή/και αντικαταστάσεις υλικού
από τυχόν υπαιτίους ζημίας του.
5. Με εισήγηση της/του Διευθύντριας/Διευθυντή στα
αρμόδια όργανα του Τμήματος είναι δυνατή η πρόσληψη επιστημόνων σε τομείς σχετικούς με τις διδακτικές,
ευρύτερες εκπαιδευτικές, κλινικές, ερευνητικές, και εκδοτικές δραστηριότητες του εργαστηρίου σύμφωνα με
την ισχύουσα νομοθεσία.
6. Με απόφαση της Διεύθυνσης, είναι δυνατή κατά
τη διοργάνωση και διεξαγωγή ερευνητικών, εκπαιδευτικών, συμβουλευτικών και κλινικών δράσεων και
έργων η συμμετοχή καθηγητών, ερευνητών, ειδικών
επιστημόνων, υποψήφιων διδακτόρων και διδακτόρων και κατόχων μεταπτυχιακού τίτλου ειδίκευσης ή
μεταπτυχιακών φοιτητών/ριών του Τμήματος ή άλλων
εγκεκριμένων από τη Διεύθυνση προσώπων από ελληνικά και αλλοδαπά ακαδημαϊκά ιδρύματα ή κέντρα
ερευνών ως ερευνητές/ριες (Research Fellows), εφόσον
παράγουν δραστηριότητα συναφή με τους σκοπούς του
εργαστηρίου.
Άρθρο 6
Έσοδα
Τα έσοδα του εργαστηρίου προκύπτουν από:
α. Την εκτέλεση ερευνητικών, κλινικών και εκπαιδευτικών έργων που πραγματοποιούνται για ίδιο λογαριασμό
ή για λογαριασμό τρίτων.
β. Τη διάθεση ερευνητικών ή εν γένει επιστημονικών
προϊόντων, εργαλείων και μέσων.
γ. Την παροχή υπηρεσιών σύμφωνα με την προβλεπόμενη διαδικασίας σύναψης συμβάσεων παροχής υπη-
ρεσιών στο άρθρο 52 του ν. 4957/2022.
δ. Τις πιστώσεις που διατίθενται στο Τμήμα Ψυχολογίας με τη διαδικασία της παρ. (1ε) του άρθρου 4 του
ν. 2083/1992 (Α’ 159).
ε. Τις ειδικές εισφορές και χρηματοδοτήσεις από διεθνείς οργανισμούς, ΝΠΔΔ ή φυσικά πρόσωπα, ΟΤΑ, κ.λπ.
στ. Συμμετοχή σε ερευνητικά προγράμματα εθνικά,
ευρωπαϊκά ή συγχρηματοδοτούμενα.
ζ. Τις κληρονομιές, τις δωρεές και τις κληροδοσίες που
καταλείπονται στο Πανεπιστήμιο Ιωαννίνων για τους
σκοπούς του εργαστηρίου.
Η οικονομική διαχείριση των πόρων του εργαστηρίου
γίνεται από τον Ειδικό Λογαριασμό Κονδυλίων (ΕΛΚΕ)
του Πανεπιστημίου Ιωαννίνων. Η διαχείριση των πιστώσεων της παραγράφου (δ) γίνεται από την Οικονομική
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 366/05.02.2025
Υπηρεσία του Πανεπιστημίου και των πιστώσεων της
παραγράφου (ζ) από την Εταιρεία Αξιοποίησης Περιουσίας του Ιδρύματος, όπως αυτό προβλέπεται στο
Άρθρο 53 του ν. 4957/2022.
Άρθρο 7
Τηρούμενα βιβλία
1. Για τις ανάγκες του εργαστηρίου τηρούνται τα ακόλουθα βιβλία και στοιχεία:
- Πρωτόκολλο εισερχομένων - εξερχόμενων εγγράφων/αλληλογραφίας,
- Φάκελος τυχόν οικονομικών στοιχείων κάθε έτους,
- Φάκελος ετήσιων εκθέσεων αποτίμησης και προγραμματισμού έργου,
- Κατάλογος επιστημονικών βιβλίων, περιοδικών και
εργαλείων,
- Αρχείο ερευνητικών προγραμμάτων,
2. Με απόφαση της Διεύθυνσης μπορεί ακόμα να
τηρείται και κάθε άλλο βιβλίο ή στοιχείο που κρίνεται
απαραίτητο.
Άρθρο 8
Προστασία προσωπικών δεδομένων
1. Το εργαστήριο συμμορφώνεται με τον Κανονισμό της Ε.Ε. 2016/679 για την προστασία των φυσικών
προσώπων έναντι της επεξεργασίας των δεδομένων
προσωπικού χαρακτήρα και για την ελεύθερη κυκλοφορία των δεδομένων αυτών (Γενικός κανονισμός για
την Προστασία των Δεδομένων - ΓΚΠΔ) και τον εθνικό
νόμο ν. 4624/2019, για τα δεδομένα προσωπικού χαρακτήρα, που διατηρεί και επεξεργάζεται ως υπεύθυνος
επεξεργασίας.
2. Τηρεί τις αρχές προστασίας προσωπικών δεδομένων του ΓΚΠ, ήτοι, της νομιμότητας, αντικειμενικότητας
και διαφάνειας της επεξεργασίας, του περιορισμού του
σκοπού της επεξεργασίας, της ελαχιστοποίησης των
δεδομένων, της ακρίβειας αυτών, του περιορισμού της
περιόδου αποθήκευσης, της ακεραιότητας και εμπιστευτικότητας και, τέλος, της λογοδοσίας.
3. Το εργαστήριο λαμβάνει τα κατάλληλα τεχνικά και
οργανωτικά μέτρα ούτως ώστε τα δεδομένα  προσωπικού χαρακτήρα να υποβάλλονται σε επεξεργασία κατά
τρόπο που εγγυάται την ενδεδειγμένη ασφάλεια των
δεδομένων προσωπικού χαρακτήρα, μεταξύ άλλων την
προστασία τους από μη εξουσιοδοτημένη ή παράνομη
επεξεργασία και τυχαία απώλεια, καταστροφή ή φθορά.
4. Το εργαστήριο: α) συλλέγει αρχικά και επεξεργάζεται στη συνέχεια μόνο τα κατάλληλα, αναγκαία και
επαρκή προσωπικά δεδομένα για τους σκοπούς της
έρευνας ή της εκπαίδευσης έχοντας ως νομική βάση
την εκπλήρωση καθήκοντος που εκτελείται προς το
δημόσιο συμφέρον, β) διατηρεί τα δεδομένα προσωπικού χαρακτήρα για διάστημα ενός (1) έτους από την
λήξη των ερευνητικών μελετών ή άλλων δράσεων του
εργαστηρίου και δεν τα διαβιβάζει σε τρίτους. Εντούτοις, είναι δυνατόν να τα διατηρήσει και για μεγαλύτερο
χρονικό διάστημα εάν η επεξεργασία των δεδομένων
αυτών κριθεί απαραίτητη.
5. Πρόσβαση στα προσωπικά δεδομένα θα έχει ο εκάστοτε διευθυντής/διευθύντρια του εργαστηρίου συν
ένα μέλος ΔΕΠ, μέλος του εργαστηρίου, το οποίο θα
ορίζεται από τον διευθυντή/διευθύντρια.
6. Τα άτομα των δεδομένων εάν πιστεύουν ότι τα δεδομένα τους προσωπικού χαρακτήρα παραβιάζονται θα
πρέπει να επικοινωνήσουν με τον Υπεύθυνο Προστασίας Δεδομένων του Πανεπιστημίου στο email: dpo@uoi.
gr. Εάν θεωρούν ότι δεν έλαβαν ικανοποιητικές απαντήσεις στα θέματα τους, μπορούν να υποβάλλουν καταγ-
γελία στην Αρχή Προστασίας Δεδομένων Προσωπικού
Χαρακτήρα μέσω της ιστοσελίδας www.dpa.gr
7. Οι συνεργάτες του εργαστηρίου οφείλουν να τηρούν τις πολιτικές ασφάλειας, αποδεκτής χρήσης, καθώς
και της προστασίας της ιδιωτικότητας και προσωπικών
δεδομένων του Πανεπιστημίου Ιωαννίνων.
Έναρξη ισχύος
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα
της Κυβερνήσεως.
Ιωάννινα, 21 Ιανουαρίου 2025
Η Πρύτανης
ΑΝΝΑ ΜΠΑΤΙΣΤΑΤΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 366/05.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200366.pdf | Tokens: 38090]